Egy banktól miért csak egy jelzáloghitel ajánlat szerepel?
A Bank360 kalkulátorában minden hitelintézettől a legkedvezőbb ajánlat szerepel. A hitelkalkulátor találatait aszerint rendszerezheted, mi a legfontosabb a számodra: az alacsony THM, a törlesztőrészlet, vagy a teljes visszafizetendő összeg.
hu
Meddig tart a jelzáloghitel igénylése? Milyen gyorsan jutok a pénzhez?
Egy  személyi kölcsönnél akár 24 órán belül pénzhez juthatsz, egy jelzáloghitel esetében két héttől akár egy hónapig is terjedhet az átlagos ügyintézési idő. Egyrészt egy jelzáloghitel esetében általában a hitelösszeg is magasabb, másrészt a bank célja, hogy a fedezetül felajánlott ingatlan a te tulajdonodban maradjon. Ezért alaposan kivizsgálja, hogy valóban fizetőképes vagy-e, illetve az leszel-e akár egy évtized múlva is.
 A hitelbírálat részletessége mellett pedig sokszor az is késlelteti a hitelhez jutást, ha hiányzik egy szükséges dokumentum, vagy ha hiányosan töltötted ki a papírt. Így amennyire tudod, felkészülten, minden szükséges dokumentum birtokában indítsd el az igénylést, hogy ez már ne legyen később hátráltató tényező.
hu
Megoldható a jelzáloghitel munkáltatói jövedelemigazolás nélkül?
Nem. Igazolnod kell, hogy mekkora az a jövedelem, amiből fizetni tudod a törlesztőrészleteket. A munkabéren túl ide számíthat az osztalékként kapott kifizetés 1 hónapra vonatkoztatott, arányos része, a béren kívüli juttatási rendszer keretösszegének arányos része, az egyéb béren kívüli juttatások, ha azt a munkavállaló nem a munkavégzéséért felmerült költség ellenében kapott (például ha kifizeti a munkaadó az üzemanyagunkat), illetve a jövedelempótló járadékok és a Rezidensi Támogatás Program ösztöndíja, plusz a Fiatal Szakorvosok Támogatási Program támogatása.
hu
Melyek a lakáshitel leggyakoribb feltételei?
1. Be kell vonni fedezetként egy ingatlant, amelyre jelzálogjogot terhel a bank. 2. Az ingatlan értékének legalább 20 százalékát önerőből kell előteremteni. 3. Rendszeres jövedelemmel kell rendelkezni.
hu
Mikor emelkedhet a lakáshitel havi törlesztője?
A hitel kamata kamatfordulókor emelkedhet. Minél rövidebb a kamatperiódus, annál többször történhet ez meg a futamidő alatt.
hu
Mikor érdemes jelzáloghitelt választani?
A jelzáloghitel azért kedvezőbb egy fedezet nélküli kölcsönnél, mert alacsonyabb kamatokkal számolhatsz, ugyanis a bank szemében nem vagy olyan kockázatos – legrosszabb esetben ott az ingatlan, amit pénzzé tud tenni. Értelemszerűen szükséged van egy tehermentes ingatlanra, aminek az értéke minimum 4-6 millió forint. Persze a bank célja nem az ingatlan megszerzése, hanem hogy kamatostul visszakapja a kölcsönadott hitelt törlesztőrészletek formájában, amelyet a havi jövedelmedből tudsz teljesíteni.
hu
Mindenképpen kell ingatlanfedezet a lakáshitel igényléshez?
Igen. A lakáshitel úgynevezett lakáscélú jelzáloghitel, melynek egyik alapfeltétele az ingatlanfedezet bevonása.
hu
Mire használható a lakáshitel?
A lakáshitel teljes összegét kizárólag lakáscélra lehet felhasználni. Ez lehet használt vagy új ingatlan vásárlása, új ingatlan építése, vagy meglévő ingatlan felújítása, korszerűsítése vagy bővítése. A pontos feltételek bankonként változnak
hu
Mitől függ a lakáshitel kamata?
A lakáshitel kamatát több tényező is befolyásolja. 1. A felvett hitel - magasabb hitelösszegre kedvezőbb kamatot ajánlhatnak a bankok. 2. Futamidő - hosszabb futamidőre általában kedvezőbb kamatot kapunk 3. Kamatperiódus - a fix kamatozású hitelek kamata általában magasabb 4. Kamatkörnyezet - ez jelenleg igen kedvező. 5. kockázati besorolás - például minél több havi fix jövedelemmel rendelkezik valaki, annál több kamatkedvezményt kaphat 6. kedvezmények teljesítése - jövedelem utaltatása a bankba, biztosítás kötése stb.
hu
Mitől függ az ingatlanom értéke?
Az ingatlanodnak kétféle értéke van, ha jelzáloghitelről van szó:
1. forgalmi érték
2. hitelbiztosítéki érték. 
A forgalmi érték az a piaci ár, amiért az ingatlan abban a pillanatban eladható. Ezt befolyásolja az ingatlan elhelyezkedése, állapota, és az aktuális ingatlanpiac.
A hitelbiztosítéki érték általában a forgalmi érték 70-80 százaléka, a pontos összeget a banki értékbecslő határozza meg. Az értékbecslő arra is figyel, hogy a jövőben mi befolyásolhatja az ingatlan értékét, így védi ki az esetleges értékcsökkenést. A hitelbiztosítéki érték határozza meg többek között, hogy mekkora kölcsönt fogsz kapni, mert ezen az értéken veszi figyelembe fedezetként a bank az adott ingatlant. És ez az az összeg, amin a bank értékesítheti az ingatlanod, ha nem fizeted a törlesztőrészleteket.
hu
Miért kell közjegyzői okiratba foglalni a jelzálogszerződést?
Mert ha közjegyzői okiratba foglaltak egy jelzálogszerződést, nemfizetés esetén a követelés bírósági eljárás nélkül, közvetlenül is végrehajthatóvá válik és a bank sokkal egyszerűbben jut a pénzéhez.
hu
Muszáj, hogy lakáshitelt nyújtó bank ügyfele legyek?
Nem feltétlenül szükséges, ugyanakkor a bankok kedvezményeket adhatnak, ha a lakáshitelt igénylő ügyfél a banknál vezetett folyószámlára utaltatja a jövedelmét illetve a banknál tartja a vagyonát.
hu
Segítség! Mi alapján válasszak jelzáloghitelt?
A jelzáloghitel esetében fontos előre tisztázni, mi az a hitelcél, amire a kölcsön kell. Ha lakásvásárlásra, vagy felújításra, korszerűsítésre kell a hitel, akkor lakáscélú jelzáloghitelt ajánlott választanod, ennek ugyanis kedvezőbbek a feltételei, mint a szabad felhasználásúnak. Minden másra ott a szabad felhasználású jelzáloghitel. A választás során érdemes eldönteni, mi a legfontosabb számodra, a törlesztőrészletek nagysága, a THM, a futamidő hossza, és az alapján mérlegelni.
Ha hitelkalkulátort használsz, össze tudod vetni a bankok ajánlatait, illetve rendezheted úgy a találatokat, hogy a számodra fontos szempont, például a futamidő hossza szerint rangsorold azokat. Általában érdemes hosszabb futamidőben gondolkodni, hogy a családi kassza mindenképp, biztonsággal nélkülözni tudja a törlesztőrészletet az adott hónapban. És ha úgy alakul, később lesz lehetőséged elő- vagy végtörlesztésre, mert ezek díjainak megfizetésével még mindig jobban járhatsz, mint egy magasabb kamatozású, rövidebb lejáratú hitellel.
hu